Source: http://docplayer.hu/2833942-Fei-dijugrato-szabalyzat.html
Timestamp: 2017-11-20 17:11:30
Document Index: 9165302

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

FEI DÍJUGRATÓ SZABÁLYZAT - PDF
Download "FEI DÍJUGRATÓ SZABÁLYZAT"
1 FEI DÍJUGRATÓ SZABÁLYZAT 23. kiadás, érvényes január 1-től, frissítve január 1-jén Kiadja a Magyar Lovas Szövetség 1146 Budapest Istvánmezei út 1-3. Tel: Fax: Fordította: Erdélyi Magdolna Copyright 2008 Fédération Equestre Internationale A másolás joga szigorúan fenntartva Nemzetközi Lovas Szövetség (Fédération Equestre Internationale, FEI) Avenue Rumine Lausanne Svájc Tel: Fax:
2 Tartalom ELŐSZÓ... 5 A DÍJUGRATÓ VERSENY... 6 I. FEJEZET BEVEZETÉS ÁLTALÁNOS RENDELKEZÉSEK... 6 II. FEJEZET VERSENY- ÉS GYAKORLÓPÁLYÁK A VERSENYPÁLYA PÁLYÁRA LÉPÉS ÉS MELEGÍTŐUGRÁS CSENGŐ AZ UGRÓPÁLYA ÉS MÉRÉSE PÁLYARAJZ VÁLTOZTATÁSOK A PÁLYÁN ZÁSZLÓK III. FEJEZET AKADÁLYOK ÁLTALÁNOS RENDELKEZÉSEK MEREDEK AKADÁLY SZÉLES AKADÁLY VIZESÁROK ÖSSZETETT AKADÁLYOK BANKEK, EGYÉB UGRATÓK ÉS CSÚSZDÁK ZÁRT, RÉSZBEN ZÁRT ÉS RÉSZBEN NYITOTT ÖSSZETETT AKADÁLYOK ALTERNATÍV AKADÁLY ÉS JOKER UGRÁS IV. FEJEZET - HIBAPONTOK A PÁLYÁN HIBAPONTOK VERŐHIBA MEREDEK ÉS SZÉLES AKADÁLY ENGEDELMESSÉGMEGTAGADÁS PÁLYATÉVESZTÉS MEGÁLLÁS KITÖRÉS ELLENSZEGÜLÉS BUKÁS ILLETÉKTELEN SEGÍTSÉG V. FEJEZET IDŐ ÉS IRAM
3 226. A PÁLYA IDEJE ALAPIDŐ IDŐHATÁR IDŐMÉRÉS IDŐMEGSZAKÍTÁS ENGEDELMESSÉGMEGTAGADÁS IDŐMEGSZAKÍTÁS ALATT IDŐHELYESBÍTÉSEK MEGÁLLÍTÁS A PÁLYA TELJESÍTÉSE KÖZBEN IRAM VI. FEJEZET HIBAPONTTÁBLÁZATOK HIBÁK A SZABÁLY A SZABÁLY SZERINTI EREDMÉNYEK AZ EREDMÉNY MEGÁLLAPÍTÁSA A SZABÁLY SZERINT C SZABÁLY VII. FEJEZET KIZÁRÁS, DISZKVALIFIKÁLÁS, BÍRSÁG KIZÁRÁS DISZKVALIFIKÁLÁS BÍRSÁGOK ÉS SÁRGALAPOK DURVA BÁNÁSMÓD MELEGÍTŐ- ÉS GYAKORLÓPÁLYÁK, GYAKORLÓAKADÁLYOK VIII. FEJEZET ÖSSZEVETÉSEK ÁLTALÁNOS RENDELKEZÉSEK AKADÁLYOK, TÁVOLSÁGOK VISSZALÉPÉS VAGY KIZÁRÁS AZ ÖSSZEVETÉSBŐL IX. FEJEZET HELYEZÉSEK EGYÉNI HELYEZÉSEK ÉS DÍJKIOSZTÁS X. FEJEZET VERSENYZŐK ÉS LOVAK MEGHÍVÁSOK CSIO-KRA MEGHÍVÁSOK CSI-KRE NEVEZÉSEK INDULÁSI SORREND AZ INDULÓK BEJELENTÉSE RÉSZVÉTEL ÉS AZ INDULÓ LOVAK SZÁMA
4 255. IFJÚSÁGI ÉS FIATAL LOVASOK ÖLTÖZÉK ÉS KÖSZÖNTÉS NYEREGFELSZERELÉS BALESETEK XI. FEJEZET HIVATALOS SZEMÉLYEK HIVATALOS SZEMÉLYEK XII. FEJEZET VERSENYSZÁMOK ÁLTALÁNOS RENDELKEZÉSEK SZOKÁSOS VERSENYSZÁMOK ÉS NAGYDÍJAK UGRÓKÉPESSÉGI VERSENYSZÁMOK VADÁSZUGRATÁS VAGY GYORSASÁGI ÉS ÜGYESSÉGI VERSENYSZÁM NEMZETEK DÍJA EGYÉB CSAPATVERSENYEK AMERIKAI VAGY SZERENCSEUGRATÁS VERSENYSZÁM MEGHATÁROZOTT IDŐRE STAFÉTA FOKOZATOS NEHÉZSÉGŰ VERSENYSZÁM PONTGYŰJTŐ VERSENYSZÁM SZABADON VÁLASZTOTT AKADÁLYOKON SZABADON VÁLASZTOTT VONALVEZETÉSŰ VERSENYSZÁM SZIMULTÁN-UGRATÁS KÉT FORDULÓS VERSENYSZÁM KÉTFÁZISOS VERSENYSZÁM GYŐZTES KÖR CSOPORTOKKAL GYŐZTES KÖR DERBI VERSENYSZÁM ÖSSZETETT AKADÁLYOKON KÖLCSÖNLOVAKKAL RENDEZETT VERSENYEK ÉS VERSENYSZÁMOK XIII. FEJEZET ÁLLATEGÉSZSÉGÜGYI SZEMLE ÉS VIZSGÁLAT, GYÓGYSZEREZÉS (DOPPINGOLÁS) ELLENŐRZÉSE ÉS LÓÚTLEVELEK ÁLLATEGÉSZSÉGÜGYI VIZSGÁLAT ÉS SZEMLE A LOVAK GYÓGYSZEREZÉSÉNEK (DOPPINGOLÁSÁNAK) VIZSGÁLATA LÓÚTLEVELEK
5 ELŐSZÓ Ezen Díjugrató Szabályzat (továbbiakban DSZ) január 1-jétől érvényes. Ettől a naptól kezdve hatályát veszti minden, ezen tárgyban korábban kiadott szöveg (a korábban kiadott szabályok és más hivatalos dokumentumok), kivéve a Nemzetközi Díjugrató Versenyek Memoranduma és a FEI Stewardok Kézikönyve. Bár ez a kézikönyv részletesen tárgyalja a nemzetközi díjugrató versenyekre vonatkozó FEIszabályokat, mégis az Alapszabállyal, az Általános Szabályzattal és az Állategészségügyi Szabályzattal együtt kell olvasni. Ezen szabályok nem vehetnek számításba minden eshetőséget. Ha nincs olyan szabály, amely kimondottan alkalmazható egy különleges körülmény kezeléséhez, vagy amennyiben az alkalmazandó szabály legközelebbi értelmezése nyilvánvaló igazságtalanságot okozna, a felelősséggel bíró személyek feladata, hogy józan észen alapuló, sportszerű döntést hozzanak, minden elérhető technikai segítséget felhasználva, beleértve a hivatalos videofelvételeket is (hivatalos videofelvételnek minősül az a felvétel, melyet valamely TV társaság vagy a versenyrendező által alkalmazott videoszolgálat készít), ily módon a lehető legjobb közelítéssel alkalmazva a DSZ és az Általános Szabályzat célkitűzéseit és szellemiségét. 5
6 A DÍJUGRATÓ VERSENY I. FEJEZET BEVEZETÉS 200. ÁLTALÁNOS RENDELKEZÉSEK 1. A díjugrató versenyszámban a ló és lovas együttes teljesítményét akadálypályán, különböző feltételek mellett bírálják el. Olyan teljesítménypróba, amelynek célja bebizonyítani a ló ugrókészségét és képességét, ügyességét, engedelmességét, valamint a versenyző lovaglótudását. 2. Ha a versenyző bizonyos hibákat vét mint például az akadály leverése, az engedelmesség megtagadása, az alapidő túllépése, stb. hibapontokat kap. A versenyszám győztese az a versenyző, aki a legkevesebb hibapontot kapja, a legrövidebb idő alatt teljesíti a pályát, vagy a legmagasabb pontszámot szerzi, a versenyszám típusától függően. 3. A díjugrató versenyszámok egységesítése nem cél, mert a versenyzők és a közönség érdeklődését fenntartó értékes elemük éppen a változatosság, amit mindenáron meg kell őrizni. 4. Más versenyszámok, illetve a speciális versenyszámok különböző változatainak megrendezését is engedélyezheti a FEI főtitkára, a FEI Díjugrató Szakbizottságának elnökével egyeztetve, amennyiben ezek versenyfeltételei megfelelnek az Általános Szabályzat és a DSZ versenyszabályainak. A versenykiírásnak és a verseny programjának részletesen tartalmaznia kell minden egyes versenyszám feltételeit. Abban az esetben megengedett show jellegű versenyszámok rendezése, ha a FEI jóváhagyta azokat a feltételeket, melyek keretein belül ezeket a versenyszámokat lebonyolítják. Azon versenyrendezőknek, akik ötéves lovak számára kívánnak versenyt rendezni, a FEI-nél kell kérelmezniük azt, a nemzeti szövetségükön keresztül. Az ilyen versenyszámokat a FEI által jóváhagyott feltételekkel kell lebonyolítani. 5. A versenyszámokban minden egyes versenyzőnek egyenlő esélyt kell biztosítani. Ezért lényeges, hogy a versenyszámok lebonyolítására pontosan meghatározott, részletes szabályokat állapítsunk meg. Ezen okból a továbbiakban leírt szabályokat be kell tartani, kivéve, ha a FEI a helyi viszonyok által indokolt bizonyos enyhítéseket nem tesz. 6. Bizonyos hasonlóan hangzó angol és francia szavak eltérő értelemmel bírnak, így ezek könnyen zavart okozhatnak. A DSZ következetessége érdekében az alábbi kifejezéseket angolul és franciául azonos értelműnek tekintjük: disobediences = désobéissances = engedelmesség-megtagadások faults = fautes = hibák penalty(points) = pénalité (points de pénalités) = hibapontok score = résultat = eredmény 6
7 Megjegyzés: A DSZ angol szövegében mindenütt a penalties = hibapontok kifejezés szerepel a faults = hiba helyett, mivel az egyéb FEI-szakágak versenyszabályai is ezt a kifejezést használják. A fault = hiba kifejezés a versenyfeladat teljesítése közben előforduló, hibaponttal járó eseteket foglalja magába. 7. A lovak életkora 7.1. Olimpiai játékokra és világbajnokságra 9 (kilenc) éves, vagy annál idősebb lovat szabad benevezni. Regionális játékokra, kontinensbajnokságra és világkupadöntőre 8 (nyolc) éves, vagy annál idősebb lovakat szabad benevezni. 3*-5*-os CSIO-ra és 3*-5*-os CSI-re csak 7 (hét) éves, vagy annál idősebb lovakat szabad benevezni. Mindamellett ezen versenyeken rendezhetők hatéves lovak részvételére korlátozott versenyszámok is. 1*-2*-os CSIO-ra és 1*-2*-os CSI-re csak 6 (hat) éves, vagy annál idősebb lovakat szabad benevezni A lovak életkora Északi és Déli Félgömb Nemzeti versenyek Azok a Déli Félgömbről származó lovak, melyek az Északi Félgömbön versenyeznek, indulhatnak egy évvel fiatalabb lovak versenyszámaiban, mivel a születésük napja hivatalosan augusztus 1. Azok az Északi Félgömbről származó lovak, melyek a Déli Félgömbön versenyeznek, indulhatnak egy évvel idősebb lovak versenyszámaiban, mivel születésük hivatalos napja január Nemzetközi versenyszámok fiatal lovak számára (öt-/hat-/hétéves lovak) Azok a Déli Félgömbről származó hat-, hét- és nyolcéves lovak, melyek az Északi Félgömbön öt-, hat- és hétéves lovak számára rendezett fiatal Lovak versenyszámaiban indulnak, részt vehetnek egy évvel fiatalabb lovak versenyszámaiban, mivel a születésük napja hivatalosan augusztus 1. (Pl. egy Déli Félgömbről származó nyolcéves ló az Északi Félgömbön a hétéves lovak versenyében fog indulni.) Azok az Északi Félgömbről származó öt- és hatéves lovak, melyek a Déli Félgömbön hat- és hétéves lovak számára rendezett fiatal lovak versenyszámaiban indulnak, részt vehetnek egy évvel idősebb lovak versenyszámaiban, mivel a születésük napja hivatalosan január 1. (Pl. egy Északi Félgömbről származó ötéves ló az Déli Félgömbön a hatéves lovak versenyében fog indulni.) 8. Az akadályok maximális magassága bármely versenyszám első fordulójában, amelyet az Általános Szabályzat pontja szerint meghatározott CSI* verseny keretein belül rendeznek, nem haladhatja meg a 140 cm-t. Amennyiben a verseny CSI** kategóriába tartozik, a fent leírt magasság nem haladhatja meg a 145 cm-t. Ezen pont alól kivételt képez a korlátugratás és a puissance versenyszám. 9. Költségek 9.1. Csapatvezetők, csapat-állatorvosok, versenyzők, lóápolók és lovak 7
8 Felnőtt FEI kontinensbajnokságokon és világbajnokságokon a versenyrendező téríti meg a csapatokhoz hivatalosan tartozó csapatvezetők, csapat-állatorvosok, versenyzők, lóápolók és lovak szállását és élelmezését az állategészségügyi szemlét megelőző naptól a verseny utáni napig, illetve ugyanezek utazási költségeit a rendező ország határától, vagy a rendező országba való megérkezés helyétől a verseny helyszínéig, beleértve a hajóról vagy repülőről való kiszállítás, illetve az azokra való beszállítás költségeit, a karanténköltségeket és a rendező ország által megállapított vámkötelezettségeket is. Ugyanez vonatkozik a visszaútra is. CSIO-kon a versenyrendező téríti meg a csapatokhoz hivatalosan tartozó csapatvezetők, versenyzők, lóápolók és lovak szállását és élelmezését az első versenyszámot megelőző naptól a verseny utáni napig. CSIO-kon az utazási költségek megtérítése nem kötelező Ugyanezen feltételek teljes egészében vagy részben felkínálhatók a hivatalos csapatok mellett benevezett egyéni versenyzők számára is Egyéb FEI bajnokságok, FEI világkupadöntők és játékok esetében az ezekre vonatkozó speciális szabályok követendők A versenyrendező ezen költségek egyikét sem köteles megtéríteni a versenykiírásban megadott határidő lejárta után, illetve nem köteles megtéríteni a hivatalos csapatokhoz tartozó egyéb személyek utazási vagy szállásköltségét sem Amennyiben nem vonatkozik rá szabály, a versenykiírásban közzé kell tenni a versenyzők és a lóápolók utazási és szállásköltségének, illetve a lovak szállás- és takarmányköltségének mértékét. Ezen összegeket ésszerűen kell meghatározni, hogy valóban fedezzék a szállás és az étkezések költségét Hivatalos személyek A nemzeti szövetségek és a versenyrendezők térítik meg az Általános Szabályzat és/vagy a DSZ által meghatározott hivatalos személyek utazási, étkezési és szállásköltségeit A FEI által delegált hivatalos személyek kijelölése a versenyrendező beleegyezésével történik, amennyiben a versenyrendezőnek kell megtéríteni a hivatalos személy költségeit A versenybíróknak és a fellebbviteli bizottság tagjainak napidíjat kell felajánlani a versenyeken (ajánlott napidíj minimum 100 euró). 8
9 II. FEJEZET VERSENY- ÉS GYAKORLÓPÁLYÁK 201. A VERSENYPÁLYA A versenypályát be kell keríteni. Amíg egy versenyszám folyamán egy ló a pályán tartózkodik, minden bejáratot és kijáratot fizikai módon zárva kell tartani. Fedett versenypálya területe minimum m², a rövidfal hossza minimum 20 m kell, hogy legyen. Szabadtéri versenypálya területe minimum m², a rövidfal hossza minimum 50 m kell, hogy legyen. Ezen szabály alól való kivételt engedélyezhet a FEI Díjugrató Részlege PÁLYÁRA LÉPÉS ÉS MELEGÍTŐUGRÁS 1. A versenyzők gyalog csak egyszer léphetnek a pálya területére, minden versenyszám előtt, beleértve az összevetéses versenyszámokat is. A pályára való belépés tilalmát a pálya bejáratánál vagy közepén feltűnően elhelyezett pálya zárva táblával kell jelezni. A versenybíróság csengőjelzéssel és pálya nyitva feliratú tábla elhelyezésével adja meg az engedélyt a pályára lépésre. Ezt a hangosbeszélőn is be kell mondatni. A versenyzők két különböző pályából álló, két fordulós versenyszámok második fordulója előtt is megtekinthetik a pályát. 2. Olyan fedett pályás versenyeken, ahol a melegítés lehetőségei kifejezetten korlátozottak, a rendezőbizottság a versenybíróság egyetértésével kivételesen engedélyezheti, hogy a versenypálya területén, meghatározott időben gyakorolni, melegíteni lehessen. 3. Ha a melegítő-, illetve a gyakorlópálya alkalmatlan vagy nem használható, egy a pályához nem tartozó melegítőakadályt kell a pályán elhelyezni. Minden egyéb esetben tilos a pályán melegítőakadályt elhelyezni. 4. A melegítőakadály nem lehet 140 cm-nél magasabb és 160 cm-nél szélesebb széles akadály, vagy 140 cm-nél magasabb meredek akadály. Ezt az akadályt piros és fehér zászlóval kell ellátni, számozás nélkül. Ezen akadály méretei a versenyszám alatt nem változtathatók. Ezen az akadályon csak két kísérlet tehető. A melegítőakadály kettőnél többszöri ugratása, illetve ugratásának megkísérlése bírságot és ezen felül diszkvalifikálást vonhat maga után ( és pont). A melegítőakadály ellentétes irányból való ugratása diszkvalifikálással járhat. ( pont). A versenybíróság csengőjelzésétől számítva a versenyzőnek 90 másodperce van arra, hogy a melegítőakadály ugratását megkísérelje. Az akadály leverése, az ellenszegülés vagy a kitörés kísérletnek számít. Ha az első kísérlet során a ló megtagadja az engedelmességet és az akadályt is leveri, vagy az akadály, illetve a zászló elmozdul, az akadályt, illetve a zászlót vissza kell rakni, a 9
10 versenyző pedig másodszori és egyben utolsó kísérletet tehet. Az akadály, illetve a zászló visszarakásának ideje nem számít bele a 90 másodpercbe. A versenybíróságnak meg kell adnia a jelet a verseny megkezdésére, amint a versenyző a két kísérletet megtette, vagy a 90 másodperc letelt. Az indítójel elhangzása után a csak egy kísérletet végzett versenyző másodszor is megkísérelheti a melegítőakadály ugratását, de 45 másodpercen belül helyes irányból át kell haladnia a rajtvonalon. Amennyiben ezt elmulasztja, a versenyző idejének mérése automatikusan elindul ( ). 5. A versenyszám előtti felvonulás alatt a versenyzők a pályán levő akadályokat nem ugrathatják és nem is kísérelhetik meg azt. Ezen rendelkezés megszegése diszkvalifikálást vonhat maga után ( ). 6. A győztes versenyző a versenybíróság engedélyével csak egy olyan akadályt ugrathat a sajtó kedvéért, amely nem képezi a következő versenyszám részét. Ez azonban nem válhat gyakorlattá CSENGŐ 1. A csengő a versenyzőkkel való kommunikálásra szolgál. Használatának felelőssége a versenybíróság egyik tagját terheli. A csengőt az alábbiakra használják: 1.1. engedélyt adnak vele a versenyzőknek a pályára lépésre a pályabemutató kezdetekor, illetve jelzik a pályabemutató végét ( ) 1.2. megadják vele az indulási jelet, amely aktiválja a 45 másodperces visszaszámlálást, amit az időmérő berendezés eredményjelzője vagy egyéb kijelzője mutat a versenypálya mellett. A 45 másodperces visszaszámlálás azt az időt határozza meg, ami a versenyző rendelkezésére áll, mielőtt elkezdi a pálya teljesítését. A versenybíróság megszakíthatja a 45 másodperces visszaszámlálást, ha előre nem látott körülmények következnek be. Azon engedelmesség-megtagadások, esések, stb., melyek a startra engedélyt adó csengőszó és a versenyző rajtvonalon való helyes irányból történő áthaladása között történnek, nem büntetendők. A csengőszó után a rajtvonalon helyes irányban történő második áthaladás az első akadály megugratása előtt engedelmesség-megtagadásnak minősül. A versenybíróság előre nem látható események esetén félbeszakíthatja a versenyző indításának folyamatát, új jelzést adhat a startra és újra indíthatja a visszaszámlálást bármely okból, vagy egy előre nem látható esemény bekövetkeztekor megállítsák a versenyzőt és újraindítsák (233. ); 1.4. jelezzék a versenyzőnek, hogy az engedelmességmegtagadás után a levert akadályt, illetve zászlót újra felállították (233. ); 1.5. hosszú és ismételt csengetéssel jelezzék a versenyző kizárását. 10
11 2. Ha a versenyző nem engedelmeskedik a megállást jelző csengőjelnek, a versenybíróság megítélése szerint kizárható a versenyből ( ), kivéve a pontjában leírt különleges eseteket. 3. A pálya megszakítása után, ha a versenyző úgy ugorja meg, vagy úgy tesz kísérletet egy akadály ugratására, hogy az erre engedélyt adó csengő még nem szólalt meg, a versenyzőt ki kell zárni ( ) AZ UGRÓPÁLYA ÉS MÉRÉSE 1. A versenybíróságnak a versenyszám kezdete előtt végig kell járnia a pályát és ellenőriznie kell az akadályokat. Az ugrópálya az az útvonal, amit a lóháton ülő versenyzőnek a rajtvonalon való megfelelő irányból történő áthaladás, illetve a célvonal között követnie kell. A pályahosszt pontosan kell lemérni, különösen a fordulókat, azt a normál útvonalat, amelyet a lónak követnie kell. Az ugrópálya hosszát az akadályok közepén át kell mérni. 2. Bajnokságokon, olimpiai játékokon, Nemzetek Díján és Nagydíjon a versenybíróság elnökének vagy helyettesének meg kell győződnie arról, hogy a pályaépítő helyesen mérte-e le a pályahosszt. Kivételes esetekben a versenybíróság megváltoztathatja az alapidőt, amennyiben a pontjának feltételei teljesülnek. 3. Ha a versenyszám már elkezdődött, a versenybíróság, konzultálva a pályaépítővel és a technikai kiküldöttel (ha jelen van), dönthet úgy, hogy a pályahossz mérésekor durva hiba történt. Ezt a megállapítást csak azután teheti, ha már három versenyző ellenszegülés és bukás nélkül teljesítette a pályát, de még mielőtt a következő versenyző elindult volna. Ilyen esetben a versenybíróság belátása szerint változtathat az alapidőn. A már indult versenyzők eredményét megfelelően módosítani kell. 4. Ha a pálya talajának minősége romlik, a versenybíróság a versenyszám első versenyzőjének indulása előtt változtathat a kiírásban előírt iramon. 5. A méterben mért pályahossz sosem haladhatja meg a versenyszám akadályai számának 60-szorosát. 6. A rajt- és célvonal nem lehet több mint 15 m-re és nem lehet kevesebb mint 6 m-re az első illetve utolsó akadálytól. A rajt- és célvonalat a jobb oldalon piros, a bal oldalon fehér zászlóval kell megjelölni. A rajtvonalat S betűvel (START), a célvonalat F betűvel (FINISH) kell megjelölni. 7. A pálya teljesítése akkor kezdődik, amikor a versenyző első alkalommal halad át helyes irányból a rajtvonalon a csengőjelzés után. A versenyző idejének mérése akkor kezdődik el, amikor a versenyző áthalad a rajtvonalon, vagy amikor a pontban leírt 45 másodperces visszaszámlálás lejár. A két esemény közül az előbb bekövetkező indítja az időmérést. 11
12 205. PÁLYARAJZ 1. Minden versenyszám előtt legalább félórával az akadálypálya minden részletét feltüntető pályarajzot kell a pálya bejáratához minél közelebb kifüggeszteni, a pályarajz pontos másolatát pedig a versenybíróságnak kell adni. 2. Az akadályokat folyamatosan, a teljesítés sorrendjében ki kell számozni, kivéve bizonyos speciális versenyszámok esetén. 3. Az összetett akadályokat egyetlen számmal kell megjelölni. Ezt a számot a versenybíróság és a versenyzők kedvéért az összetett akadályok mindegyik elemére el lehet helyezni. Ebben az esetben megkülönböztető betűkkel is ki kell egészíteni a számokat (pl. 8A, 8B, 8C,stb.) 4. A pályarajzon az alábbiakat kell feltűntetni: 4.1. a rajt- és a célvonal helyzetét. Ezeken a rajt után a pálya teljesítése közben hibapont nélkül lehet újra átlovagolni, hacsak más erre vonatkozó kikötés nincsen; 4.2. az akadályok egymáshoz viszonyított helyzetét, típusát (széles vagy meredek akadály, triplebar), számozását és betűjeleit; 4.3. minden kötelező fordulópontot, melyet balról fehér, jobbról piros zászló jelöl; 4.4. a versenyző által lovagolandó pálya vonalát vagy folytonos vonallal kell jelölni (ebben az esetben ezt pontosan be kell tartani), vagy pedig nyilakkal kell megjelölni azt az irányt, ahonnan az egyes akadályokat ugratni kell (ebben az esetben a versenyző az akadályok közötti útvonalat szabadon választhatja meg). Amennyiben a szabadon választott útvonalon egy kötelező szakaszt is előírunk, mindkét jelölési módot használni kell; 4.5. az elbírálás alkalmazott szabálypontját; 4.6. az alapidőt, és ha van, az időhatárt, vagy bizonyos speciális versenyszámok esetén a meghatározott időt; 4.7. az összevetések akadályait, pályahosszát, alapidejét és időhatárát; 4.8. a teljesen zárt vagy részben zárt összetett akadályokat (214. ); 4.9. a versenybíróságnak a pályára vonatkozó minden döntését és/vagy változtatását VÁLTOZTATÁSOK A PÁLYÁN 1. Ha a kifüggesztett pályarajzon kényszerítő körülmények miatt változtatni kell, azt csak a versenybíróság jóváhagyásával lehet megtenni. Ebben az esetben a változtatásokról tájékoztatni kell a csapatvezetőket és az egyéni versenyzőket. 2. Ha egy versenyszám már megkezdődött, annak feltételeit megváltoztatni sem a vonalvezetését, sem az akadályait cserélni nem lehet. Ha szükségessé válik a 12
13 versenyszám félbeszakítása (vihar, vagy rossz fényviszonyok, stb. miatt), azt később ugyanazokon az akadályokon, ugyanazon a pályán, lehetőség szerint ugyanolyan feltételek mellett, ugyanott kell folytatni, ahol az félbeszakadt. A Nemzetek Díjára azonban a pontot kell alkalmazni. 3. A 2. pontban leírtak ellenre egy akadály helye megváltoztatható egy fordulón belül, vagy egy versenyszám fordulói között, ha a zsűri véleménye alapján a lovagolandó útvonal állapota leromlott, vagy más speciális körülmény tesz szükségessé ilyen változtatást. Azon akadályokat, melyek nem helyezhetők át (pl. vizesakadályok, árkok vagy fix akadályok), ki kell hagyni. Ha egy akadályt kivettek a pályából egy forduló során, az előző versenyzők eredményét helyesbíteni kel: az itt történt hibákat eltörlik, de a kizárás és az időbüntetés megmarad. 4. Ha szükséges, új alapidő és időhatár állapítható meg a 3. pont szerint megváltoztatott pályán ZÁSZLÓK 1. Teljesen piros és teljesen fehér zászlókkal kell megjelölni az akadálypálya alábbi részeit: 1.1. a rajtvonalat, melyet kötelező S (START) jelzéssel is ellátni ( ); 1.2. az akadályok széleit. A zászlók az akadály kitörőinek bármely részeire kitűzhetők, de állhatnak önállóan is. Egy piros és egy fehér zászlót kell elhelyezni minden meredek akadályra, és legalább kettő piros és kettő fehér zászlónak kell meghatároznia a széles akadályok határait. Szintén zászlókkal kell jelölni a melegítő- és gyakorló pályán elhelyezett (244. ), illetve a versenypályán melegítés céljára elhelyezett akadályok határait ( ); a melegítő- és gyakorlópályákon a zászlók helyett megengedett piros és fehér tetejű kitörők/oszlopok használata is; 1.3. a kötelező fordulópontokat; 1.4. a célvonalat, melyet kötelező F (FINISH) jelzéssel is ellátni ( ). 2. A versenyzőnek az akadályoknál, a rajt- és célvonalnál, valamint a kötelező fordulópontoknál kitűzött piros (jobb kéz felől) és fehér (bal kéz felől) zászlók között kell áthaladnia. A vizesárok szélét jelző zászlórudaknak a leérkezési oldalon olyan anyagból kell készülniük, amely nem törik össze, nem szálkás, illetve elhajlik, amikor ütés éri; a zászlóknak nem lehetnek éles pontjai vagy sarkai. 3. Ha a versenyző fordított irányban lovagol el a zászlók között, ugyanott vissza is kell lovagolnia, és, mielőtt folytatná a versenyt, a helyes irányból kell a zászlók közt elhaladnia. Ha tévedését nem helyesbíti, ki kell zárni a versenyből ( ). 4. A pályán kitűzött bármely zászló ledöntése nem jár hibaponttal. Ha ellenszegülés, vagy valamely előre nem látott körülmény folytán kidől egy, az akadály szélét vagy egy kötelező fordulópontot jelző zászló (anélkül hogy a versenyző áthaladna a zászlók által jelzett vonalon), a zászlót nem állítják azonnal helyre; a versenyző folytatja a pálya teljesítését és az akadályt/kötelező fordulópontot úgy bírálják el, mintha a 13
14 zászló a helyén lenne. A zászlót a következő versenyzőnek szóló rajtjelzés előtt kell visszahelyezni. 5. Azokban az esetekben, ahol vizesárok vagy természetes akadály szélét jelző zászló dőlt le engedelmességmegtagadás vagy előre nem látott körülmény bekövetkeztében, illetve minden olyan esetben, amikor az akadály jellege megváltozik a zászló ledöntésével ( ), a versenybíróság megszakítja a versenyző pályáját. Amíg a zászlót visszahelyezik, az órát megállítják és a versenyző mért idejéhez 6 (hat) másodperc időbüntetést adnak a 232. rendelkezéseinek megfelelően. 6. Bizonyos speciális versenyszámoknál a rajt- és célvonalon mindkét irányból át lehet haladni. Ilyen esetekben a vonalakat négy zászlóval kell megjelölni: mindkét oldalon 1-1 piros és fehér zászlóval. III. FEJEZET AKADÁLYOK 208. ÁLTALÁNOS RENDELKEZÉSEK 1. Az akadályok alakja és megjelenési formája legyen meghívó jellegű, változatos és környezetbe illő. Maguk az akadályok és alkotóelemeik leverhetők legyenek, de nem lehetnek sem túl könnyűek, hogy a legkisebb érintésre is leessenek, sem túl nehezek, ami a lovak bukását vagy sérülését okozhatja. 2. Az akadályok nem lehetnek sportszerűtlen építésűek és nem okozhatnak az idegen versenyzőknek kellemetlen meglepetést. A szponzorakadály olyan akadály, melynek zászlói között reklámanyag, valamely támogató terméke vagy termékének ábrázolása látható. Ha egy akadálykitörőn 0,5 m²-nél nagyobb reklámanyag vagy termék található, az akadály szintén szponzorakadálynak minősül. A pályán lévő erőkifejtések számának maximum 30%-a lehet szponzorakadály, a 30%-os értéket mindig a következő egész számra kell felkerekíteni. Ezen szabály a világ- és kontinensbajnokságokra, valamint a világkupadöntőkre érvényes. A technikai kiküldöttnek jóvá kell hagynia minden akadály arculatát és szerkezetét, a biztonság és a technikai alkalmasság figyelembevételével. A Díjugrató Szakbizottság elnökének, a FEI sportigazgatójának, a FEI kereskedelmi igazgatójának, valamint a Díjugrató Részleg igazgatójának jóváhagyásával a szponzorakadályok száma a pályán teljesítendő összes erőkifejtés 50%-ára emelhető. 3. A kitartásos magasugratás (puissance), a korlátugratás, valamint a magasugró kísérletek kivételével egyetlen akadály magassága sem haladhatja meg a 170 cm-t. A széles akadályok szélessége nem haladhatja meg a 200 cm-t, kivéve triplebar esetében, melynek maximális szélessége 220 cm lehet. Ugyanez érvényes az összevetés(ek) esetében is. A vizesárok maximális szélessége 450 cm lehet, beleértve az elugratót is. 4. A rudakat és az akadályok egyéb elemeit támasztékok (kanalak) tartják. A támaszték olyan legyen, hogy a rúd gördülhessen rajta, nem szoríthatja azt. A kanalak mélysége nem lehet kevesebb mint 18 mm és nem lehet több mint 30 mm. A palánkok, kerítések, korlátok, stb. támasztékai nyitottabbak, vagy teljesen laposak kell, hogy legyenek. 14
15 5. Az akadályoknak a jelen szabálypontokban és a versenykiírásban előírt magasságát és szélességét a legnagyobb gonddal kell betartani. Amennyiben előfordul, hogy az akadály építéséhez használt anyag sajátossága, illetve a talajon való elhelyezése miatt az akadályok maximális mérete nem tartható be, az eltérés magasság esetében maximum 5 cm, szélesség esetében pedig maximum 10 cm lehet. 6. A versenyszám kiírásában meg kell határozni annak az akadálynak a hozzávetőleges méretét, amely eltér a versenyszabályban külön is előírttól MEREDEK AKADÁLY Csak akkor nevezhető egy akadály meredek akadálynak bármilyen szerkezetű is ha az elugrási oldalon az összes alkotóeleme ugyanazon függőleges síkba esik és előtte sem rúd, sem sövény, sem földhányás, sem árok nincsen SZÉLES AKADÁLY Széles akadálynak nevezzük azt az akadályt, amely úgy van megépítve, hogy a lovat egyszerre széles és magas ugrásra készteti. A széles akadályok hátsó rúdjánál kötelező a FEI által elfogadott biztonsági kanalak használata. Triplebar esetén a középső és hátsó elemeknél is kötelező a biztonsági kanál használata. A biztonsági kanál használata a melegítőpályán is kötelező. A külföldi bíró vagy a technikai kiküldött a versenyrendező bevonásával a verseny kezdete előtt köteles ellenőrizni, hogy a használandó biztonsági kanalakat hivatalosan jóváhagyta-e a FEI. Mindamellett a versenyrendezőnek a verseny kezdete előtt informálnia kell a külföldi bírót vagy a technikai kiküldöttet, hogy a használt biztonsági kanalak a FEI által elfogadott gyártótól származnak-e. A versenyen használandó, a FEI által elfogadott biztonsági kanalak gyártójának nevét fel kell tűntetni a versenykiírásban VIZESÁROK 1. Egy széles akadály akkor nevezhető vizesároknak, ha sem a víz előtt, sem a víz fölött, sem a víz mögött nincs más akadály. A vizesárok minimális szélessége 250 cm és földbe kell ásni, amennyiben a szélessége több mint 320 cm. 2. Az elugrási oldalon egy elugrató elemet (bokor, kis kőfal) kell elhelyezni, melynek minimális magassága 40 cm, maximális magassága 50 cm. A vizesárok frontszélességének amelybe a (virág)dekoráció is beleszámít minimum 30%-kal többnek kell lennie, mint a szélessége. 3. Olimpiai és regionális játékokon, bajnokságokon, CSIO-kon, CSI-ken és világkupadöntőkön a vizesárok leérkezési oldalát egy 6-8 cm széles, lágy anyagú csíkkal kell megjelölni, amely a talajtól eltérő színű plaszticin-(gyurma)csíkokat tartalmaz. (Pl. füves talajon fehér, homok talajon színes) A plaszticin vastagsága kb. 1 cm. A plaszticint minden hiba után ki kell cserélni. Több szalagot és csíkot kell tartalékolni, hogy cserélni lehessen, valahányszor egy ló nyomot hagy rajta. A plaszticint tartó csíkot közvetlenül a víz szélére kell elhelyezni, a talajhoz gondosan rögzítve. 15
16 4. Ha a vizesárok alja beton vagy szilárd anyag, azt puha anyaggal, pl. kókusz- vagy gumiszőnyeggel kell bélelni. 5. Vizesárok ugratásánál hibának számít: 5.1. Ha a ló a víz szélét határoló plaszticincsíkot egy- vagy több lábával is érinti, függetlenül attól, hogy a patkójával, a patájával, a csüdizületével vagy a lábvédőjével érinti-e azt, amennyiben az érintés nyomot hagy a plaszticinen; 5.2. Ha a ló egy vagy több lábával a vízbe lép; 6. Sövény vagy más elem érintése, ledöntése vagy elmozdítása a vizesárok elugrás felőli oldalán nem számít hibának. 7. Ha a versenyző a négy zászló közül az egyiket eldöntötte vagy elmozdította, a vizesárok bírája dönti el, hogy ez attól függően hogy a ló a zászlónak melyik oldalán haladt el kitörésnek számít-e vagy sem. Ha úgy dönt, hogy kitörésnek számít, csengetni kell, az időmérőt meg kell állítani a zászló visszahelyezésének idejére, és 6 másodperc időbüntetést kell adni a 232. rendelkezéseinek megfelelően. 8. A vizesárokbíró döntése végleges. Ezért tagja kell, hogy legyen a versenybíróságnak. 9. A vizesárokbírónak a hibát vétő lovak azonosító számát és a szerzett hibapontok okát fel kell jegyeznie. 10. Vizesárok fölé csak egyetlen, maximum 150 cm magas, tetszőleges számú rúdból álló meredek akadály építhető, melynek minden rúdjához a FEI által elfogadott biztonsági kanalat kell használni. A meredek akadály a vizesárok frontjától maximum 200 cm-es távolságra helyezhető el. Ezt az akadályt széles akadályként, nem pedig vizesárokként kell elbírálni. Ezért nem szabad gyurmacsíkkal, vagy egyéb más módon jelölni a vizesárok határait. 11. Ha egy akadály építéséhez vizestálcát (liverpoolt) használnak, annak szélessége nem haladhatja meg a 200 cm-t, beleértve a vizestálca szélességét is ÖSSZETETT AKADÁLYOK 1. Kettes, hármas vagy többszörösen összetett akadálynak nevezik két, három vagy több akadály csoportját, melyeknél a távolság az egyes akadályok között minimum 7 m és maximum 12 m (kivételt képeznek a C-szabály szerint elbírált vadászugratás, valamint a fix akadályok, melyeknél a távolság 7 m-nél is kevesebb lehet), és amelyek kettő, három vagy több folyamatos ugrást követelnek. A távolságot az első akadály földre érés felőli oldalának alapjától a következő akadály elugrás felőli oldalának alapjáig kell mérni. 2. Az összetett akadályok elemeit külön-külön és folyamatosan kell ugratni, bármely elem körül való kör lovaglása nélkül. Minden egyes elemen elkövetett hiba külön-külön büntetőpontokkal jár. 3. Ellenszegülés vagy kitörés esetén a versenyzőnek az egész összetett akadályt újra, elölről kell ugratnia, kivéve ha zárt vagy részben zárt kombinációról (214. ) vagy korlátugratásról, illetve sorba állított akadályok ugratásáról van szó. 4. A kombináció minden egyes elemén és minden egyes ugratási kísérleténél elkövetett hiba külön-külön értékelésre kerül, és a hibapontok összeadandók. 5. Összetett akadályban triplebar csak az első elemként szerepelhet. 16
17 213. BANKEK, EGYÉB UGRATÓK ÉS CSÚSZDÁK 1. A pontjában leírtak kivételével minden bank (földhányás), másztató, csúszda és mélybeugró, tekintet nélkül arra, hogy épül-e rá valamilyen akadály, illetve hogy melyik irányból kell meglovagolni, összetett akadálynak tekintendő (212. ). 2. Az a bank (földhányás), melyre nem építenek akadályt, illetve az a bank (földhányás), amely fölé egy vagy több rudat építenek, egy erőkifejtéssel is ugratható. Az így teljesített ugrás nem jár hibaponttal. 3. Fedett pályán semmilyen bank (földhányás), mélybeugró, lejtő vagy emelkedő nem használható, kivéve a mobil banket, melynek magassága maximum 100 cm lehet ZÁRT, RÉSZBEN ZÁRT ÉS RÉSZBEN NYITOTT ÖSSZETETT AKADÁLYOK 1. Teljesen zárt összetett akadálynak tekintendő az az összetett akadály, amelynek oldalán csak ugrással lehet átjutni. 2. Zárt összetett akadály lehet a be-kiugrással teljesíthető összetett akadály (pl. a négyszög vagy hatszög alakú juhakol), vagy bármely más hasonló akadály, amelyet a versenybíróság akként ítél meg. Részlegesen zárt vagy részlegesen nyitott összetett akadálynak minősül az az összetett akadály, amelynek egyik része zárt, a másik része nyitott. Ellenszegülés vagy kitörés esetén az alábbiak alkalmazandók (219. ): - ha az ellenszegülés a zárt részben történik, a versenyzőnek a továbbhaladási irányban kell elhagynia a zárt részt; - ha az ellenszegülés a nyitott részben történik, a versenyzőnek a teljes akadályt újra kell ugratnia, ellenkező esetben kizárásban részesül ( ). Olyan ellenszegülés esetén, amely verőhibával és/vagy rombolással jár, a versenyzőt 6 másodperc időbüntetéssel kell sújtani. Ha a zárt részben történik az ellenszegülés, a versenyzőnek a továbbhaladás irányában kell elhagynia a zárt részt. A hat másodperc időbüntetést akkor adják a mért idejéhez, amikor az órát újraindították és a versenyző folytatja a pálya teljesítését. 3. A versenybíróságnak a versenyszám előtt kell eldöntenie, hogy valamely összetett akadály zártnak vagy részben zártnak tekintendő e. Ezt a döntést fel kell tűntetni a pályarajzon. 4. Ha egy összetett akadály esetében nincs feltűntetve a pályarajzon, hogy zárt vagy részben zárt összetett akadályról van szó, nyitott összetett akadálynak kell tekinteni és aszerint kell elbírálni ALTERNATÍV AKADÁLY ÉS JOKER UGRÁS 1. Ha a pályán két különböző akadály ugyanazt a számot viseli, a versenyzőnek joga van választani, hogy melyiket ugratja meg: 1.1. ellenszegülés vagy kitörés esetén amennyiben nem történt rombolás a versenyző nem köteles a második próbálkozás alkalmával ugyanazt az akadályt ugratni; 17
18 1.2. ellenszegülés vagy kitörés esetén amennyiben rombolás történt a versenyző köteles megvárni, míg az akadályt helyreállítják, majd a csengő után szabadon választhat a két alternatív akadály közül; 2. Az alternatív akadályok minden elemét szabályszerűen, piros és fehér zászlókkal kell ellátni. 3. A Joker ugrás nehéz, de nem sportszerűtlen akadály. Kizárólag fokozatos nehézségű és pontgyűjtő versenyszámokban használható. IV. FEJEZET - HIBAPONTOK A PÁLYÁN 216. HIBAPONTOK A pályán hibaponttal jár: 1. a verőhiba (217. ), a vízbelépés, a leérkezési oldalon a vizesárok határát jelző gyurmacsíkon hagyott bármilyen lenyomat; 2. az engedelmesség megtagadása (219. ); 3. a pályatévesztés (220. ); 4. a ló és/vagy a versenyző bukása (224. ); 5. az illetéktelen segítség (225. ); 6. az alapidő vagy az időhatár túllépése (227., 228. ) VERŐHIBA 1. Verőhibának minősül, ha a ló vagy a versenyző hibájából: 1.1. az akadály ugyanazon függőleges síkjába eső elemek felső vonalának egésze vagy egy része leesik, akkor is, ha a leeső rész fennakad valamely akadályelemen ( ); 1.2. ha a felső elemnek legalább egyik vége nem nyugszik többé a támasztékban (kanálban). 2. Az akadály bármely részének vagy a zászlóknak az ugratás közbeni érintése és bármelyik irányban történő elmozdulása nem számít verőhibának. Kétes esetben a versenybíróság a versenyző javára döntsön. Az akadály és/vagy zászló ellenszegülés következtében való leverése vagy elmozdítása csak az engedelmességmegtagadásért járó hibapontokkal büntetendő. Abban az esetben, ha az akadály valamely része, a zászlót kivéve, ellenszegülés miatt elmozdul, csengetni kell, az időmérést meg kell állítani, amíg az akadályelemet helyreállítják. Ez nem minősül verőhibának, csak az engedelmességmegtagadásért jár hibapont és a ban leírt időbüntetés. 3. A verőhibáért járó hibapontokat az A és C szabály tartalmazza (236. és 239. ). 4. Ha egy leütött akadályelem egy másik akadály ugratásában gátolhatja a versenyzőt, csengetni kell és az időmérést meg kell állítani mindaddig, míg az akadályelemet el nem távolítják és az út szabaddá nem válik. 18
19 5. Ha egy versenyző tisztán ugratott egy akadályt, amit helytelenül állítottak vissza, nem kap hibapontot, de ha leveri ezt az akadályt, akkor a versenyszámra vonatkozó szabály szerinti hibapontot kapja MEREDEK ÉS SZÉLES AKADÁLY 1. Ha egy meredek akadály vagy akadályrész két vagy több, ugyanazon függőleges síkba eső, egymás alá elhelyezett elemekből áll, csak a legfelső elem leveréséért jár hibapont. 2. Ha az egy ugrással ugratandó széles akadály több, eltérő függőleges síkban elhelyezett elemből áll, az egy vagy több felső elem leverése csak egy verőhibának számít, függetlenül a leeső akadályelemek számától és helyzetétől. Az akadályokban térkitöltő elemként használt fák, sövények, stb. elmozdításáért nem jár hibapont ENGEDELMESSÉGMEGTAGADÁS 1. Engedelmességmegtagadásnak minősül és eszerint büntetik az alábbiakat: (236. és 239. ): 1.1. megállás; 1.2. kitörés; 1.3. ellenszegülés; 1.4. bárhol és bármely okból végrehajtott, többé-kevésbé szabályos kör vagy körök lovaglása. Engedelmességmegtagadásnak számít az is, ha a versenyző kört lovagol az általa utoljára megugratott akadály körül, kivéve ha ezt a pálya vonalvezetése kívánja meg. 2. Nem számít az engedelmesség megtagadásának: 2.1. Kitörés vagy ellenszegülés után maximum 45 másodpercig tartó körözés a pályán (függetlenül attól, hogy az akadályt visszaállították-e vagy sem) annak érdekében, hogy a versenyző megfelelő pozícióba kerüljön a következő akadály megugratásához PÁLYATÉVESZTÉS 1. Pályatévesztésnek minősül, ha a versenyző: 1.1. nem a kifüggesztett pályarajzon meghatározott pálya vonalvezetését követi; 1.2. nem a zászlók között, illetve nem a helyes irányból halad át a rajt-, illetve a célvonalon ( és ); 1.3. kihagy egy kötelező fordulópontot ( ); 1.4. bizonyos speciális versenyszámok kivételével az akadályokat nem az előírt sorrendben vagy irányból ugratja ( és ); 1.5. a pályához nem tartozó akadályt ugrat vagy erre kísérletet tesz, vagy kihagy egy akadályt. Az adott versenyszámban nem szereplő akadály zászlóit keresztbe kell tenni az akadályon, de ennek elmulasztása nem mentesíti a versenyzőt a pályatévesztésért járó kizárás alól, ha a pályához nem tartozó akadályt ugrat. 19
20 2. A pályatévesztés, amennyiben a versenyző nem javítja ki, kizárással jár ( és ) MEGÁLLÁS 1. Megállásnak minősül, ha egy ló megáll azon akadály előtt, amit ugrania kellene, akár leveri vagy elmozdítja azt, akár nem. 2. Nem jár büntetőponttal, ha a ló megáll egy kötelező fordulópont vagy egy akadály előtt, annak leverése nélkül, majd hátralépés nélkül azonnal, helyből megugorja azt. 3. Hosszan tartó egyhelyben állás esetén megállásnak számít, ha a ló akár önként, akár nem minimum egy lépést hátralép. 4. Ha egy ló átgázol az akadályon, a csengőt kezelő versenybírónak azonnal határoznia kell, hogy megállásként vagy verőhibaként értékeli-e azt. Ha úgy dönt, hogy megállásról van szó, azonnal csengetni kell és a versenyzőnek fel kell készülnie, hogy amint újra felállították az akadályt, ismét megkísérelje annak ugratását (232. és 233. ) Ha a csengőt kezelő versenybíró úgy dönt, hogy nem történt megállás, nem csenget, és a versenyzőnek folytatnia kell a pálya teljesítését. Ebben az esetben a versenyző verőhibáért kap büntetést Ha a csengő megszólalása után a lendületben lévő versenyző megugratja az összetett akadály többi elemét, az nem jár kizárással vagy a további elemek leveréséért járó büntetéssel KITÖRÉS 1. Kitörésnek minősül, ha a ló kivonja magát a lovasa befolyása alól és kikerüli az ugratandó akadályt vagy a kötelező fordulópontot. 2. Ha a ló két piros vagy két fehér zászló között ugrik meg egy akadályt, a versenyző kitörésért hibapontot kap és újból, helyesen kell ugratnia az akadályt. 3. Kitörésnek minősül és akként büntetendő, ha a ló, vagy a ló bármely része nem az akadály ugratandó részének meghosszabbított vonala fölött halad át. Ugyanez érvényes összetett akadályok, kötelező fordulópontok és a célvonal esetében is ELLENSZEGÜLÉS 1. Ellenszegülésnek minősül, ha a ló megtagadja az előremenetelt, bármilyen okból megáll, egy vagy több félfordulatot csinál, ágaskodik, vagy bármilyen okból hátralép. 2. Szintén ellenszegülésnek számít, ha a versenyző bármely okból és bármely pillanatban megállítja a lovát, kivéve, ha ezt egy helytelenül újra felállított akadály előtt teszi, vagy előre nem látható körülmény bekövetkeztét jelzi a versenybíróság felé ( ). Az ellenszegülésért ugyanannyi hibapont jár, mint a megállásért, kivéve a pontban leírt körülmények esetén. 20
FEI DÍJUGRATÓ SZABÁLYZAT 25. kiadás, érvényes 2014. január 1-től
FEI DÍJUGRATÓ SZABÁLYZAT 25. kiadás, érvényes 2014. január 1-től Kiadja a Magyar Lovas Szövetség 1146 Budapest Istvánmezei út 1-3. Tel: +36 1 460 6950 Fax: +36 1 460 6951 www.lovasszovetseg.hu Fordította:
FEI DÍJUGRATÓ SZABÁLYZAT 25. kiadás, érvényes január 1-től A frissítés érvényben január 1-től
FEI DÍJUGRATÓ SZABÁLYZAT 25. kiadás, érvényes 2014. január 1-től A frissítés érvényben 2017. január 1-től Kiadja a Magyar Lovas Szövetség 1146 Budapest Istvánmezei út 1-3. Tel: +36 1 460 6950 Fax: +36